Αρ. πρωτ. 471- 06/08/18

**ΠΡΟΣΚΛΗΣΗ ΕΝΔΙΑΦΕΡΟΝΤΟΣ**

**ΓΙΑ ΤΗΝ ΥΠΟΒΟΛΗ ΠΛΕΙΟΔΟΤΙΚΗΣ ΠΡΟΣΦΟΡΑΣ**

**ΓΙΑ ΣΥΝΑΨΗ ΣΥΜΒΑΣΕΩΣ ΜΙΣΘΩΣΕΩΣ ΑΚΙΝΗΤΟΥ**

|  |  |
| --- | --- |
| Επωνυμία | ΑΝΩΝΥΜΟΣ ΕΤΑΙΡΕΙΑ ΔΙΩΡΥΓΟΣ ΚΟΡΙΝΘΟΥ Α.Ε. |
| Ταχυδρομική διεύθυνση | ΙΠΠΟΚΡΑΤΟΥΣ 88 |
| Πόλη | ΑΘΗΝΑ |
| Ταχυδρομικός Κωδικός | 11472 |
| Τηλέφωνο |  210.3632185 |
| Φαξ |  210.3609082 |
| Ηλεκτρονικό Ταχυδρομείο  | info@aedik.gr |
| Αρμόδιος για πληροφορίες |  κ. Πεπονάρα |
| Γενική Διεύθυνση στο διαδίκτυο (URL) | www.aedik.gr |

**Α’**

**ΣΤΟΙΧΕΙΑ ΣΥΜΒΑΣΗΣ**

ΑΝΤΙΚΕΙΜΕΝΟ:

Η ΑΕΔΙΚ είναι αποκλειστική κυρία και νομέας του κάτωθι περιγραφόμενου ακινήτου το οποίο διαθέτει προς μίσθωση σε κάθε ενδιαφερόμενο φυσικό ή νομικό πρόσωπο σύμφωνα με τους όρους της παρούσης πρόσκλησης.

ΑΚΙΝΗΤΟ: Επαγγελματικός χώρος επιφάνειας 30 τμ. επί της βοηθητικής γέφυρας του Ισθμού της Κορίνθου μαζί με τις νόμιμες ανεγερθείσες εγκαταστάσεις συνολικής επιφάνειες 50 τμ.

ΠΡΟΟΡΙΖΟΜΕΝΗ ΧΡΗΣΗ: Ο επαγγελματικός χώρος θα χρησιμοποιηθεί αποκλειστικά και μόνο για διενέργεια ψυχαγωγικών και αθλητικών εκδηλώσεων.

ΔΙΑΡΚΕΙΑ ΜΙΣΘΩΣΗΣ: Ένα (1) έτος.

ΕΛΑΧΙΣΤΟ ΜΙΣΘΩΜΑ: 1.500 ευρώ (Χίλια πεντακόσια ευρώ).

ΑΝΑΠΡΟΣΑΡΜΟΓΗ ΜΙΣΘΩΜΑΤΟΣ: Η αναπροσαρμογή του μισθώματος θα γίνεται κάθε ένα (1) έτος.

ΧΡΟΝΟΣ ΚΑΙ ΤΡΟΠΟΣ ΚΑΤΑΒΟΛΗΣ: Η καταβολή του μισθώματος θα πραγματοποιείται μηνιαίως κατά την πρώτη ημερολογιακή ημέρα.

ΕΓΓΥΗΣΗ: Απαιτείται καταβολή εγγύησης μισθώματος ενός έτους.

ΛΟΙΠΟΙ ΟΡΟΙ: Ο χώρος που θα μισθωθεί πρέπει να φυλάσσεται με ευθύνη του μισθωτή και να διατηρείται ευπρεπώς σύμφωνα με τον περιβάλλοντα χώρο.

**Β’**

**ΔΙΑΔΙΚΑΣΙΑ ΣΥΝΑΨΗΣ ΜΙΣΘΩΣΗΣ**

ΠΡΟΣΦΟΡΑ: Ενδιαφερόμενοι μπορούν να αποστείλουν σχετική έγγραφη προσφορά νομίμως υπογεγραμμένη από τον ενδιαφερόμενο**.**

Οι προσφορές πρέπει να υποβληθούν μέσα σε ενιαίο σφραγισμένο φάκελο, σε δύο (2) αντίγραφα, εντός πέντε (5) ημερών από την δημοσίευση της παρούσης στην ιστοσελίδα της ΑΕΔΙΚ. Σε ένα από τα δύο αντίγραφα και σε κάθε σελίδα αυτού, που θα είναι μονογραμμένη, θα γράφεται η λέξη ¨ΠΡΩΤΟΤΥΠΟ¨ και αυτό θα είναι επικρατέστερο του άλλου αντιτύπου, σε περίπτωση διαφοράς μεταξύ τους.

Ο ενιαίος φάκελος της προσφοράς πρέπει απαραίτητα να φέρει το Ονοματεπώνυμο φυσικού προσώπου ή Επωνυμία νομικού προσώπου, Ταχυδρομική διεύθυνση, Τηλέφωνο, Αριθμός τηλεομοιοτυπίας και διεύθυνση ηλεκτρονικού ταχυδρομείου του ενδιαφερόμενου και να γράφει ευκρινώς τις ενδείξεις:

* ΠΡΟΣΦΟΡΑ (με κεφαλαία)
* Για την Ανώνυμο Εταιρεία Διώρυγας Κορίνθου (ΑΕΔΙΚ)
* *Τμήμα Προμηθειών*
* *Πρόσκληση Σύναψης σύμβασης μισθώσεως ΑΡ. ΠΡΩΤ. ………………………..*
* Ημερομηνία κατάθεσης προσφοράς ………..

Η προσφορά πρέπει να αναφέρει ευκρινώς και σαφώς κατ’ ελάχιστον (α) την ΠΡΟΟΡΙΖΟΜΕΝΗ ΧΡΗΣΗ, (β) τη ΔΙΑΡΚΕΙΑ ΜΙΣΘΩΣΗΣ, (γ) το μηνιαίο προσφερόμενο ΜΙΣΘΩΜΑ που δεν πρέπει να είναι μικρότερο από το ελάχιστο ανωτέρω αναφερόμενο, (δ) τα πλήρη στοιχεία νομιμοποίησης του προσφερόμενου και (ε) τυχόν άλλες πληροφορίες για τη χρήση του ακινήτου από τον ενδιαφερόμενο και τυχόν λοιπούς όρους του. Προσφορές που δεν ανταποκρίνονται στους ελάχιστους όρους του μέρους Α ανωτέρω, απορρίπτονται.

Χρόνος ισχύος προσφοράς: Οι προσφορές ισχύουν και δεσμεύουν τους ενδιαφερόμενους για 30 ημέρες από την επόμενη μέρα της ημερομηνίας υποβολής τους. Προσφορά που ορίζει μικρότερο χρόνο ισχύος απορρίπτεται ως απαράδεκτη.

Αξιολόγηση: Η ΑΕΔΙΚ αξιολογεί όλες τις προσφορές των ενδιαφερομένων με κριτήρια αφενός το υψηλότερο προσφερόμενο μηνιαίο μίσθωμα και αφετέρου τους τυχόν λοιπούς όρους και περιγραφές ως προς την χρήση που αναφέρουν οι ενδιαφερόμενοι

Μετά την αξιολόγηση των προσφορών, η ΑΕΔΙΚ αποστέλλει σχετική πρόσκληση στον προσφέροντα, στον οποίο πρόκειται να γίνει η κατακύρωση, και τον καλεί να υπογράψει εντός δέκα πέντε ημερών σύμβαση μισθώσεως.